31982R3272
L 347/10
JURNALUL OFÍCIAL AL UNIUNII EUROPENE
REGULAMENTUL (CEE) NR. 3272/82 AL COMISIEI
din 6 decembrie 1982
de modificare a Regulamentului (CEE) nr. 2237/77 privind fișa exploatației ce urmează a fi utilizată în scopul determinării veniturilor exploatațiilor agricole
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană (1), modificat ultima dată de Regulamentul (CEE) nr. 2143/81 (2), în special articolul 7,
întrucât Regulamentul (CEE) nr. 2237/77 al Comisiei (3) a stabilit conținutul fișei exploatației utilizate pentru constatarea veniturilor obținute în cadrul exploatațiilor agricole;
întrucât datele culese conform fișei exploatației trebuie să corespundă definițiilor existente în legislația comunitară, în special celor care figurează în Directiva 75/268/CEE a Consiliului din 28 aprilie 1975 privind agricultura în zonele montane și în unele zone defavorizate (4);
întrucât trebuie evitate modificări ale structurii fișei exploatației;
întrucât măsurile prevăzute în prezentul regulament sunt conforme cu avizul Comitetului comunitar din rețeaua de informare contabilă agricolă,
ADOPTĂ PREZENTUL REGULAMENT:
Articolul 1
Definițiile și instrucțiunile care se raportează la fișa exploatației și care figurează la rubrica „6. Zonă defavorizată” din anexa II capitolul II partea A din Regulamentul (CEE) nr. 2237/77 se înlocuiesc cu următorul text:
„6. Zonă defavorizată
Se precizează dacă cea mai mare parte din suprafața agricolă a exploatației este situată sau nu într-o zonă care face obiectul Directivei 75/268/CEE a Consiliului privind agricultura în zonele montane și în unele zone defavorizate (5):
1
=
cea mai mare parte din suprafața agricolă a exploatației nu se situează în zonele respective;
2
=
cea mai mare parte din suprafața agricolă a exploatației se situează în zonele defavorizate în sensul articolului 3 alineatele (4) și (5) din Directiva 75/268/CEE;
3
=
cea mai mare parte din suprafața agricolă a exploatației este situată în zonele montane în sensul articolul 3 alineatului (3) din Directiva 75/268/CEE;
4
=
este indicat codul 4 în statele membre unde zonele respective sunt atât de numeroase și de dimensiuni atât de mici încât informația nu este semnificativă.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament se aplică începând cu exercițiul financiar 1983/1984.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 decembrie 1982.